[{"text_idx": "#000000", "text": "\"Saluton! Mi nomig\u0302as Sarah kaj mia c\u0302inlingva nomo estas Huang Meigui, signifanta flavan rozon. Mi venas de Sud-Afriko kaj restas en C\u0302inio c\u0302irkau\u0306 6 jarojn. Nun mi lernas la c\u0302inan lingvon en Huaqiao-Universitato (en urbo Quanzhou de Fujian-provinco, sudorienta C\u0302inio).\""}, {"text_idx": "#000001", "text": "Sarah klarigis, ke s\u0302iaj plej s\u0302atataj koloro kaj floro estas flavo kaj rozo, tial s\u0302ia c\u0302inlingva nomo estas Huang Meigui. Kiam s\u0302i ag\u0302is 16 jarojn, s\u0302ia patro trovis laboron en C\u0302inio, pro tio sekvante siajn gepatrojn s\u0302i venis al C\u0302inio. Sarah sentis sin kiel malnovan amikon c\u0302e la unua renkontig\u0302o kun C\u0302inio."}, {"text_idx": "#000002", "text": "\"Antau\u0306 ol veni al C\u0302inio, mi pensis, ke c\u0302inoj s\u0302in vestus en tradiciaj kostumoj, ekzemple Hanfu, la tradicia kostumo de han-nacieco, kaj Qipao, c\u0302ina virina robo fendita sur la flankoj. Sed kiam mi atingis C\u0302inion, mi trovis, ke la lando estas tre moderna kun evoluintaj scienco kaj teknologioj. G\u0302i s\u0302ajnas mia dua hejmloko, kie mi sentas min sekura kaj agrabla.\""}, {"text_idx": "#000003", "text": "Nun Sarah lernas en Huaqiao-Universitato. S\u0302i diris, ke C\u0302inio plac\u0302as al s\u0302iaj familianoj, s\u0302ia elekto lerni la c\u0302inan lingvon ankau\u0306 celas helpi la familianojn pli bone adaptig\u0302i al C\u0302inio.\u201d"}, {"text_idx": "#000004", "text": "\"Miaj gepatroj tre s\u0302atas C\u0302inion, opiniante, ke mi povos ricevi pli da oportunoj en C\u0302inio. Nun ni havas amikojn c\u0302i tie, bredas du hundojn. Lau\u0306 ni, C\u0302inio estas nia dua hejmloko. Mi esperas pli facile inters\u0302ang\u0302i opiniojn kun lokanoj, ankau\u0306 helpi miajn gepatrojn, c\u0302ar ili ne regas la c\u0302inan lingvon. Mi estas la unua persono kapabla paroli en la c\u0302ina lingvo en mia familio.\""}, {"text_idx": "#000005", "text": "Lernanta en la universitato Sarah farig\u0302is membro de la novmediata studio nomata \"Voc\u0302o de Fremdlandaj Studentoj\". S\u0302i kaj kunlernantoj de la studio prezentas al la mondo ric\u0302an, koloran, vivoplenan kaj tridimensian C\u0302inion per mallongaj videaj\u0302oj."}, {"text_idx": "#000006", "text": "\"Ni vojag\u0302is en multaj lokoj de C\u0302inio, ankau\u0306 lernis kulturojn de malsamaj lokoj de C\u0302inio. Mi pensas, ke mia universitato esperas doni pli da okazoj por ke ni kiel eble plej multe komprenu la c\u0302inan kulturon kaj la nunan s\u0302tatan staton. Mi sendis iujn videaj\u0302ojn al miaj parencoj en Sud-Afriko. Precipe mia avino tre s\u0302atas la verkojn, kiujn mi filmis, petante, ke mi regule sendu la videaj\u0302ojn al s\u0302i.\""}]